b'\n_START_ARTICLE_\nSujungimo i\xc5\xa1imtis\n_START_PARAGRAPH_\nSujungimo i\xc5\xa1imtis (angl linking exception) \xe2\x80\x93 papildomas leidimas, kur\xc4\xaf kai kada suteikia GPL licencij\xc4\x85 turin\xc4\x8dios laisvosios programin\xc4\x97s \xc4\xafrangos bibliotek\xc5\xb3 autoriai._NEWLINE_\xc5\xa0i i\xc5\xa1imtis suteikia teis\xc4\x99 jungti bibliotek\xc4\x85 su kitais moduliais (gaunant vykdom\xc4\x85 kod\xc4\x85) nepriklausomai nuo \xc5\xa1i\xc5\xb3 moduli\xc5\xb3 licencij\xc5\xb3 ir platinti savo darbo rezultat\xc4\x85 laisvai pasirenkamomis s\xc4\x85lygomis. Kitaip tariant, bibliotek\xc4\x85 galima naudoti ir u\xc5\xbedaro, ir atviro kodo projektuose. Bet kuris asmuo gali i\xc5\xa1imties sakin\xc4\xaf i\xc5\xa1 savo kopijos pa\xc5\xa1alinti ir toliau naudoti program\xc4\x85 kaip turin\xc4\x8di\xc4\x85 vien GPL licenzij\xc4\x85._NEWLINE_GPL programos su sujungimo i\xc5\xa1imtimi keitimo, platinimo ir naudojimo s\xc4\x85lygos nedaug skiriasi nuo programos, turin\xc4\x8dios LGPL licenzij\xc4\x85. Pagrindinis skirtumas \xe2\x80\x93 sujungimo i\xc5\xa1imtis nereikalauja palikti vartotojui leidim\xc4\x85 pa\xc4\x8diam ai\xc5\xa1kintis kaip veikia u\xc5\xbedaro kodo programa ir savo darbo vietoje (neplatinant) naudoti pakeistas \xc5\xa1ios programos versijas._NEWLINE_Sujungimo i\xc5\xa1imtis paprastai taikoma ypatingais atvejais, kuomet konkuruojanti nelaisva biblioteka ne tik si\xc5\xabloma nemokamai, bet ir atveriamas jos i\xc5\xa1eities kodas (ta\xc4\x8diau vis dar draud\xc5\xbeiama j\xc4\xaf keisti). \xc5\xa0i\xc4\x85 i\xc5\xa1imt\xc4\xaf turi GNU Classpath projektas._NEWLINE_I\xc5\xa1imties tekst\xc4\x85 galima rasti angli\xc5\xa1koje Vikipedijos versijoje.'